
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  28 iunie 2010               

PL-x  381/2010                     


AVIZ

asupra proiectului de lege pentru modificarea şi completarea Legii nr.227/2006 privind prevenirea şi combaterea dopajului în sport, republicată
În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de lege pentru modificarea şi completarea Legii nr.227/2006 privind prevenirea şi combaterea dopajului în sport, republicată, trimis cu adresa PL-x 381 din 21 iunie 2010 şi înregistrat cu nr. 31/607 din 22 iunie 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a adoptat proiectul de lege în şedinţa din 16 iunie 2010.
Proiectul de lege are ca obiect de reglementare modificarea şi completarea Legii nr.227/2006 privind prevenirea şi combaterea dopajului în sport, urmărindu-se consolidarea cadrului legislativ în domeniu. De asemenea, se are în vedere completarea reglementării referitoare la cazurile de încălcare repetată a normelor legale, prin prevederea posibilităţii aplicării unei sancţiuni suplimentare în situaţia descoperirii unei noi încălcări a reglementărilor anti-doping, după luarea unei decizii în cazul unei prime încălcări.
Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege  în şedinţa din 28 iunie 2010.
Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ, nr.247 din 16.03.2010. 

În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea favorabilă a acestei iniţiative legislative.

În raport de obiectul şi conţinutul reglementării,  proiectul de lege  face parte din categoria legilor ordinare.
                         PREŞEDINTE,                            SECRETAR,

                          Daniel BUDA                     Gabriel ANDRONACHE

Expert, Roxana Zegrean

